Donatas Kazlauskas (1994)

**Donatas Kazlauskas** (g. 1994 m. kovo 31 d.) – Lietuvos futbolininkas, atakuojančio plano žaidėjas, saugas, puolėjas. Kitados atstovavo jaunimo, o vėliau ir nacionalinei rinktinei.

## Karjera
Futbolininko karjerą pradėjo Kretingoje. Būdamas 14 metų išvyko į Kauną ir treniravosi Nacionalinėje futbolo akademijoje. 

2011 m. sezoną baigė Kauno „Atleto“ komandoje I Lietuvos lygoje.

### FK Žalgiris
2012 m. pasirašė kontraktą su Vilniaus „Žalgiriu“. Puolėjas debiutavo A lygoje pirmose sezono rungtynėse, būdamas 17 metų, o antrose rungtynėse prieš Klaipėdos „Atlantą“ įmušė savo pirmąjį įvartį. 

### FK Atlantas
Nuo 2013 m. sezono atstovavo Klaipėdos „Atlantui“. Po 2013 m. sezono geriausio jauno Lietuvos futbolininko rinkimuose užėmė antrą vietą, nusileisdamas tik Gratui Sirgėdui.

### Gdansko „Lechia“
2015 m. sausio pradžioje sudarė 3,5 m. kontraktą su Lenkijos Gdansko „Lechia“ klubu.

### FK Atlantas
Nuo 2016 m. žaidė Klaipėdos „Atlante“. 2018 m. klubas pateko į sudėtingą situaciją, nes buvo areštuotos klubo banko sąskaitos. Klubas tapo nemokus, žaidėjai ėmė nutraukinėti sutartis. Klubo vadovybė aptarinėjo galimus sprendimus, tarp jų ir klubo uždarymą. Kazlauskas ir kiti futbolininkai paliko klubą.

### FK Trakai
2018 m. vasarą persikėlė į „Trakų“ klubą. 2018 m. sezone A lygoje sužaidė 13 rungtynių ir pelnė devynis įvarčius. 2019 m. žaidė 29 kartus ir pelnė dvylika įvarčių.

2020 m. rugpjūčio 25 d. žaidė UEFA Europos lyga 2020–2021 m. rungtynėse prieš Derry City FC. Pratęsimo metu pelnė lemiamą įvartį ir FK Riteriai šventė pergalę rezultatu 3-2.

### Ukraina
2020 m. rugsėjo 25 d. pranešta, kad keliasi į Ukrainą ir žais FK Lviv. Debiutavo rungtynėse prieš Luhansko „Zorios“ ekipą. Aikštėje pasirodė 58 min., kai rezultatas buvo 5-0 varžovų naudai.

2021 m. birželio mėn. pasirodė pranešimai, kad žaidėjas palieka klubą.

### Rumunija
2021 m. liepą pranešta, kad atstovaus Klinkėnų „Academica“ futbolo klubui. Pasirašyta dvejų metų sutartis.

### FK Žalgiris
2022 m. sausio mėn. pranešta, kad pasirašyta sutartis su FK Žalgiris.

2022 m. kovo 4 d. debiutavo „Žalgirio“ sudėtyje A lygos rungtynėse prieš „Jonavos“ klubą. Šiose rungtynėse pasižymėjo įvarčiu.

### FA Šiauliai
2024 m. sausio 12 d. paskelbta, kad žaidėjas persikėlė į FA Šiauliai. 2024 m. kovo 1 d. debiutavo klube A lygos rungtynėse prieš Marijampolės „Sūduvą“. Pasirodė startinėje sudėtyje, 40 minutę užsidirbo geltoną kortelę, 67 minutę buvo pakeistas, o susitikimas baigėsi nulinėmis lygiosiomis (0-0).

2024 m. birželio 15 d. pelnė įvartį A lygos rungtynėse prieš FC Džiugas. Rungtynės baigėsi lygiosiomis 3-3.

2024 m. gruodžio 19 d. pranešta, kad futbolininkas palieka klubą.

### FC Hegelmann
2025 m. sausio 22 d. tapo žinoma, kad atstovaus Kauno rajono „Hegelmann“ klubui.

2025 m. kovo 15 d. debiutavo A lygos rungtynėse prieš FA Šiauliai. Kauno rajono atstovai minimalia persvara 1-0 nugalėjo varžovus. Kazlauskas rungtynes pradėjo ant atsarginių suolelio, o aikštėje pasirodė po keitimo 62 minutę vietoje Esmilio Kaušinio. Pačioje rungtynių pabaigoje užsidirbo geltoną kortelę.

2025 m. rugpjūčio 27 d. pelnė pirmąjį savo įvartį A lygos rungtynėse prieš Kauno Žalgirį. Po tikslaus Donato Kazlausko smūgio FC Hegelmann pirmavo, tačiau nesugebėjo išlaikyti persvaros ir pralaimėjo varžovams rezultatu 1-2.

## Statistika
; A lygos statistika

Spalvų reikšmės: 
: Ekipa žaidė A lygoje;

## Rinktinė
Puolėjas sužaidė 25 rungtynes ir pelnė 3 įvarčius Lietuvos U-17 rinktinėje, U-18 per 10 rungtynių taip pat pelnė 3 įvarčius. U-19 rinktinėje sužaidė 18 rungtynių ir pelnė 3 įvarčius. 

2013 m. debiutavo Lietuvos jaunimo iki 21 rinktinėje Sandraugos taurės rungtynėse su Ukrainos bendraamžiais. Tame pačiame turnyre pelnė ir savo pirmąjį įvartį atstovaudamas jaunimo rinktinei rungtynėse prieš Moldova.

2020 m. rugsėjo 8 d. žaidė prieš Albanijos rinktinę UEFA Tautų lygos rungtynėse ir pasižymėjo įvarčiu. 51 minutę pelnytas įvartis buvo vienintelis tose rungtynėse ir garantavo lietuviams pergalę. Ši pergalė svarbi tuo, kad buvo iškovota oficialiose varžybose po ketverių metų pertraukos.

;Įvarčiai

## Pasiekimai
; su FK Žalgiris
* **[[A lyga|A lygos]] čempionas**: 2022 m.
* **[[LFF taurė]]s laimėtojas**: 2011–2012, 2022 m.

; asmeniniai
* 2014 m. Geriausias jaunasis Lietuvoje žaidžiantis futbolininkas.

## Išnašos

## Nuorodos
* toplyga.lt svetainė
* SOCCERWAY
* lietuvosfutbolas.lt
* Statistika 90minut.pl
* Globalsportsarchive